
! Seniorka prišla o 1 500,-€ ! 
Podvodník ju presvedčil, že má kryptomenový účet
Krajské riaditeľstvo Policajného zboru opätovne upozorňuje seniorov na aktuálne podvodné konania, pri ktorých páchatelia zneužívajú dôveru a neznalosť v oblasti moderných technológií. V poslednom období taktiež evidujeme aj zvýšený počet podvodov súvisiacich s kryptomenami, ale aj opätovný nárast prípadov podvodov vedených pod legendou dopravných nehôd.
Príklad z praxe
Seniorku telefonicky kontaktoval neznámy muž, ktorý sa predstavil ako pracovník investičnej spoločnosti. Uviedol jej, že má na svoje meno vedený kryptomenový účet, na ktorom sa nachádzajú finančné prostriedky. Pod zámienkou pomoci s ich výberom ju presvedčil, aby poskytla svoje osobné údaje a postupovala podľa jeho pokynov. Následne došlo k zneužitiu týchto údajov a seniorka prišla o finančné prostriedky vo výške 1 500,-€. Po uskutočnení transakcií sa jej už podvodník neozval.
Pozor aj na „dopravné nehody“
[bookmark: _GoBack]Opätovne upozorňujeme aj na podvody, pri ktorých páchateľ telefonicky kontaktuje seniora a vydáva sa za „policajta“. Tvrdí, že blízka osoba mala dopravnú nehodu a je potrebné okamžite zaplatiť finančnú hotovosť, napríklad na „odškodnenie“ alebo „vybavenie veci“. Cieľom je vyvolať strach a prinútiť seniora konať bez overenia informácií. 
Ako sa chrániť ?
· Nikdy neposkytujte osobné údaje, heslá ani údaje z platobnej karty.
· Neverte tvrdeniam o kryptomenových účtoch, o ktorých ste nikdy nepočuli.
· Neposielajte peniaze na základe telefonického pokynu.
· Vždy si informácie overte u rodiny alebo priamo v banke.
· Pri telefonátoch o dopravnej nehode zachovajte pokoj a kontaktujte svojich blízkych.
V prípade podozrenia
Ak máte akékoľvek pochybnosti, okamžite kontaktujte políciu na čísle 158. Polícia je tu pre Vás nepretržite.

